บิ๊กล็อต TPCH ราว 9.35% เทรดที่ 17.8 บ. TPOLY ขายให้ 5 กองทุนในปท.
ิ๊กล็อตหุ้น TPCH ปิดตลาดภาคเช้ารวม 5 รายการ จำนวน 37.50 ล้านหุ้น มูลค่าซื้อขาย 667.50 ล้านบาท เทรดในราคาเฉลี่ย 17.80 บาท/หุ้น ขณะที่ราคาบนกระดานเทรดหลักอยู่ที่ 18.40 บาท เป็นการทำดีลของ TPOLY ซึ่งเป็นผู้ถือหุ้นถือรายใหญ่สุดขายให้แก่กองทุนชั้นนำในประเทศ 5 รายที่ประสงค์จะถือลงทุนระยะกลาง-ระยะยาว
30 พ.ย. 2558

นายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH เปิดเผยว่า รายการบิ๊กล็อตหุ้น TPCH จำนวน 37.50 ล้านหุ้นหรือคิดเป็น 9.35% จากทุนชำระแล้วที่มี 401.20 ล้านหุ้น มูลค่าที่ตราไว้หุ้นละ 1.00 บาท เป็นการทำดีลของ บริษัท ไทยโพลีคอนส์ จำกัด (มหาชน) หรือ TPOLY ซึ่งเป็นผู้ถือหุ้นถือรายใหญ่สุดขายให้แก่กองทุนชั้นนำในประเทศ 5 รายที่ประสงค์จะถือลงทุนระยะกลาง-ระยะยาว
โดยภายหลังจากที่ TPOLY เสนอขายหุ้น TPCH ในครั้งนี้แล้ว จะยังคงเป็นผู้ถือหุ้นรายใหญ่อยู่ด้วยสัดส่วนการถือหุ้นประมาณ 41% และคณะกรรมการของบริษัทฯยังเหมือนเดิม รวมถึงการบริหารงานก็คงเดิมด้วย ทั้งนี้ ทาง TPOLY มีความจำเป็นจะต้องใช้เงิน เพื่อใช้ในการขยายงาน และช่วยลดต้นทุน
อนึ่ง ผู้ถือหุ้นรายใหญ่ของ TPCH 3 อันดับแรก ล่าสุดเมื่อ 19 มี.ค.2558 คือ
          1. บริษัท ไทยโพลีคอนส์ จำกัด  ถือหุ้น  205,549,960 หุ้น(51.39%) 
          2. นพ.พงศ์ศักดิ์ ธรรมธัชอารี  ถือหุ้น  54,966,100 หุ้น(13.74%) 
          3. นางกนกทิพย์ จันทร์พลังศรี  ถือหุ้น 8,766,549 หุ้น(2.19%)  